Diari Oficial de la Generalitat Valenciana


Sumari del DOGV 2654, del 28-12-1995 (1995/837034)

ORDRE de 22 de desembre de 1995, de la Conselleria d'Obres Públiques, Urbanisme i Transports, per la qual s'eleven les tarifes dels serveis de transport públic de viatgers en automòbils de turisme, de l'àrea de prestació conjunta de Castelló
-------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/12/22/(8)/dof/vci/html**

### Dades del document

Número de DOGV
:   2654

Data del DOGV
:   28-12-1995

Secció del DOGV
:   DISPOSICIONS GENERALS

Número del document
:   1995/837034


Data del document
:   22-12-1995

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 22 de desembre de 1995, de la Conselleria d'Obres Públiques, Urbanisme i Transports, per la qual s'eleven les tarifes dels serveis de transport públic de viatgers en automòbils de turisme, de l'àrea de prestació conjunta de Castelló.
  
L'Ordre d'aquesta Conselleria de 21 de novembre de 1991 va establir el règim de tarifes i les condicions d'aplicació per als serveis de transport públic de viatgers en automòbils de turisme de l'àrea de prestació conjunta de Castelló. Posteriorment, les tarifes que havia fixat l'Ordre es van anar actualitzant mitjançant les ordres corresponents d'aquesta Conselleria.
  
  
Atés l'increment produït en els costos d'explotació dels serveis de transport públic de viatgers en automòbils de turisme, i d'acord amb la política de tarifes d'adequació progressiva d'aquestes als costos i ingressos reals d'aquests serveis, s'ha estimat la conveniència d'autoritzar una modificació de les actuals tarifes de l'àrea de prestació conjunta de Castelló.
  
  
Per tot això, a la vista de les propostes realitzades pel mateix sector, i amb l'informe previ favorable de la Comissió de Preus de la Generalitat Valenciana, adoptat en la sessió del 21 de desembre de 1995, i en virtut de les atribucions que em confereix l'article 7.4 del Decret 65/1991, de 15 d'abril, del Consell de la Generalitat Valenciana, que aprova el Reglament Orgànic i Funcional de la Conselleria d'Obres Públiques, Urbanisme i Transports, modificat pel Decret 24/1994, de 8 de febrer, del Govern Valencià, i, d'acord amb l'article 13 de l'Ordre de 15 de juliol de 1991 d'aquesta Conselleria,
  
  
DISPOSE
  
  
Article primer
  
Els serveis de transport públic de viatgers en automòbils de turisme de l'àrea de prestació conjunta de Castelló, que es facen o transcórreguen en l'àmbit territorial de l'àrea, es regiran, a banda de l'origen o de la destinació, per les tarifes següents, en les quals s'inclou l'IVA:
  
  
Baixada de bandera 145 PTA
  
  
Tarifa 1
  
Preu per Km. recorregut 85 PTA
  
Preu per hora d'espera 1.787 PTA
  
  
Tarifa 2
  
Preu per Km. recorregut 102 PTA
  
Preu per hora d'espera 1.886 PTA
  
  
Tarifa 3
  
Preu per km recorregut 109 PTA
  
Preu per hora d'espera 2.086 PTA
  
  
Article segon
  
Els dissabtes, els dies de festa i les hores nocturnes entre les 22.00 i les 06.00 de l'endemà, s'aplicarà la tarifa 2 en la zona A i la tarifa 3 en la zona B.
  
A aquests efectes, es consideraran també com a dies festius els de la ciutat de Castelló de la Plana.
  
  
Article tercer
  
Els conductors dels vehicles facilitaran als clients canvi fins a 2.000 PTA.
  
Si el canvi que cal tornar és superior a les 2.000 PTA, el conductor tindrà el dret de continuar amb el taxímetre en marxa fins que el client li proporcione l'import del servei o el bitllet de 2.000 PTA.
  
  
Article quart
  
En tots els vehicles de l'àrea de prestació conjunta de Castelló, caldrà dur de forma visible per a l'usuari un exemplar de les tarifes en vigor i les seues condicions d'aplicació.
  
  
Article cinqué
  
Les tarifes que fixa aquesta Ordre s'aplicaran segons les condicions establertes en l'Ordre de 21 de novembre de 1991 de la Conselleria d'Obres Públiques, Urbanisme i Transports, llevat de les que modifique aquesta Ordre.
  
  
Article sisé
  
Aquestes tarifes només es podran cobrar una vegada hagen estat introduïdes en el taxímetre. Mai no es podrà cobrar cap complement addicional, tret de l'excés d'equipatge.
  
  
  
DISPOSICIONS FINALS
  
  
Primera
  
Es deroga l'Ordre de 21 de desembre de 1994, de la Conselleria d'Obres Públiques, Urbanisme i Transports, per la qual s'eleven les tarifes dels serveis de transport públic de viatgers en automòbils de turisme de l'àrea de prestació conjunta de Castelló.
  
  
Segona
  
Aquesta ordre vigirà des del dia 1 de gener de 1996.
  
  
  
València, 22 de desembre de 1995
  
  
El conseller d'Obres Públiques, Urbanisme i Transports.
  
LUIS FERNANDO CARTAGENA TRAVESEDO


Còpia Permalink ELI